Diari Oficial de la Generalitat Valenciana


Sumari del DOGV 5454, del 20-02-2007 (2007/1627)

RESOLUCIÓ de 15 de gener de 2007, de la Direcció General d'Obres Públiques, per la qual s'aprova definitivament el projecte bàsic de la variant de Vilamarxant de la carretera CV-50. València. Clau: 41-V-1954(2).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5454

Data del DOGV
:   20-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1627


Data del document
:   15-01-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Chiva
    * Vilamarxant
    * Cheste
    * pla d'urbanisme
    * xarxa de carreteres

Per Resolució de 4 de juny de 2002, del director general d'Obres Públiques, es va aprovar provisionalment el projecte bàsic 41-V-1739(2). Variant de Vilamarxant, Cheste i Chiva de la carretera CV-50. València.  
En el Boletín Oficial del Estado número 157, de 2 de juliol de 2002, i en el Diari Oficial de la Generalitat número 4.285, de 4 de juliol de 2002, es van publicar els anuncis en virtut dels quals s'iniciava el tràmit d'informació pública als efectes del que disposa la legislació vigent.  
En data 17 de setembre de 2003, el director general de Gestió del Medi Natural, va dictar la Declaració d'Impacte Ambiental del projecte de referència.  
A partir d'este projecte bàsic i la Declaració d'Impacte Ambiental s'ha redactat el projecte bàsic variant de Vilamarxant de la carretera CV-50. Clau: 41-V-1954(2). En este projecte bàsic es desenvolupa l'alternativa 1 des de l'enllaç amb la CV-50, estudiada en el projecte anterior. Este projecte bàsic no preveu variacions substancials respecte a l'anterior, per la qual cosa no requerix informació pública ni Declaració d'Impacte Ambiental.  
En virtut de les atribucions assignades pel Decret 114/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport, a la vista de l'informe emés per la Divisió de Carreteres, amb els efectes assenyalats en l'article 22 de la Llei 6/1991, de la Generalitat Valenciana de 27 de març, de Carreteres de la Comunitat Valenciana, i de l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, així com per delegació de l'Orde del conseller d'Infraestructures i Transport d'1 d'agost de 2003 (DOGV núm. 4560), resolc:  
Primer  
Aprovar definitivament el projecte bàsic variant de Vilamarxant de la carretera CV-50. Clau: 41-V-1954(2).  
Segon  
Vist el que disposa l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'esta resolució d'acord amb el que disposa l'article 60 de la Llei 4/99, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució que posa fi a la via administrativa podrà interposar-se amb caràcter potestatiu, recurs de reposició davant del director general d'Obres Públiques en el termini d'un mes, comptador des de l'endemà de la publicació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a estos per la Llei 4/1999, de 13 de gener (BOE núm. 12, de 14 de gener).  
No obstant el que disposa el paràgraf anterior, esta resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la publicació d'esta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que es puga exercitar, si és el cas, qualsevol altre recurs que s'estime procedent.  
València, 15 de gener de 2007.- El director general d'Obres Públiques: Victoriano Sánchez-Barcaíztegui Moltó.